《铙歌鼓吹曲二十二首（有序） 朱鹭一章十一》
明代·黄佐

正德十有五年秋，宗室以宁歼于九江，归于豫章，就俘，
将告于甸人。
皇帝犹自将讨之，以将军泰为副游击，将军彬、阍人忠前
驱，所至无不电惊云骇者。
七萃之士，靡不怀归臣佐。
谨撰《铙歌》，冀有闻焉。
朱鹭，姚以般，从以孔。
盖车班班，北至榆林，南逾淮之水。
驾之日千里，鹭飞得飞止。
茄下游鱼?其尾。
皇帝饮酒恺乐，寿无极。

作者简介：（1490—1566）明广东香山人，字才伯，号泰泉。正德十六年进士，选庶吉士，授编修。出为江西提学佥事，旋改督广西学校。弃官归养，久之起右春坊右谕德，擢侍读学士，掌南京翰林院事。与大学士夏言论河套事不合，寻罢归，日与诸生论道。学从程、朱为宗，学者称泰泉先生。所著《乐典》，自谓泄造化之秘。卒，赠礼部右侍郎，谥文裕。